РЕПУБЛИКА СРБИЈА

АП ВОЈВОДИНА

ЦЕНТАР ЗА СОЦИЈАЛНИ РАД

ГРАДА НОВОГ САДА

Број:20-40401-1361-4/2018

Нови Сад, Змај Огњена Вука бр.13

Дана: 24.09.2018.године

На основу члана 39. и члана 60. Закона о јавним набавкама („Службени гласник РС“бр.124/12, 14/15 и 68/15) Центар за социјални рад Града Новог Сада упућује

**ПОЗИВ**

**ЗА ПОДНОШЕЊЕ ПОНУДА**

**1. Наручилац**

На основу члана 60. став 1. тачка 2. Закона о јавним набавкама („Сл. гласник РС”, бр. 124/2012, 14/2015 и 68/2015), Наручилац Центар за социјални рад Града Новог Сада, Нови Сад, Змај Огњена Вука бр. 13, интернет адреса www.csrns.org.rs, позива све заинтересоване понуђаче да поднесу понуде у складу са Законом, конкурсном документацијом и позивом.

 **2. Предмет јавне набавке:**

 Предмет јавне набавке мале вредности је набавка добара – Набавка дизел горива и бензина коришћењем дебитне картице за гориво за потребе службених возила Центра за социјални рад Града Новог Сада - Назив и ознака из општег речника набавки: ОРН 09100000.

**3. Врста поступка јавне набавке**

 Предметна јавна набавка је набавка мале вредности и спроводи се у складу са Законом о јавним набавкама („Сл гласник РС“ бр. 124/2012, 14/2015 и 68/2015), Правилником о обавезним елементима конкурсне документације у поступцима јавних набавки и начину доказивања испуњености услова („Сл. гласник РС” бр. 86/2015).

 Конкурсна документација може да се преузме на Порталу Управе за јавне набавке, интернет адреси [www.csrns.org.rs](http://www.csrns.org.rs)

**4. Рок и начин подношења понуде**

Рок за подношење је до 05.10.2018. године до 8,30 часова. Благовременим ће се сматрати све понуде које стигну на адресу Наручиоца најкасније до 05.10.2018. године, као последњег дана рока за подношење понуда, до 8,30 часова по локалном времену без обзира на начин слања.

Наручилац ће, по пријему одређене понуде, назначити датум и сат њеног пријема и понуђачу ће издати потврду о пријему. Понуда коју Наручилац није примио у року одређеном за подношење понуда, односно која је примљена по истеку дана и сата до којег се могу понуде подносити, сматраће се неблаговременом.

Наручилац ће, након окончања поступка отварања понуда, неблаговремену понуду вратити неотворену понуђачу, са назнаком да је поднета неблаговремено.

 У року за подношење понуде понуђач може да измени, допуни или опозове своју понуду, на начин који је одређен за подношење понуде. Понуђач је дужан да јасно назначи који део понуде мења. По истеку рока за подношење понуда понуђач не може да повуче, нити да мења своју понуду. Понуђач може да поднесе само једну понуду.

 Понуда се подноси непосредно (лично) или путем поште, на адресу:

Центар за социјални рад Града Новог Сада, ул. Змај Огњена Вука бр. 13, 21000 Нови Сад, у запечаћеној коверти, тако да се при отварању може проверити да ли је затворена онако како је предата. НА ПОНУДИ ТРЕБА НАВЕСТИ НАЗИВ, БРОЈ ЈАВНЕ НАБАВКЕ (са назнаком: ''ПОНУДА ЗА ЈАВНУ НАБАВКУ БР. 20-40401-1361/18 -НАБАВКА ДОБАРА – Набавка дизел горива и бензина коришћењем дебитне картице за гориво за потребе службених возила Центра за социјални рад Града Новог Сада, НЕ ОТВАРАТИ''), НАЗИВ И АДРЕСА НАРУЧИОЦА (Центар за социјални рад Града Новог Сад, Змај Огњена Вука бр. 13, 21000 Нови Сад), КАО И НАЗИВ И АДРЕСА ПОНУЂАЧА.

 Понуђач треба да достави понуду у писаном облику. Понуда се саставља тако што понуђач уписује тражене податке у обрасце који су саставни део конкурсне документације.

Пожељно је да сви документи поднети у понуди буду повезани траком у целину и запечаћени, тако да се не могу накнадно убацивати, одстрањивати или замењивати појединачни листови, односно прилози, а да се видно не оштете листови или печат.

**5. Време и место отварања понуда**

 Јавно отварање понуда ће се обавити последњег дана рока за подношење понуда и то **05.10.2018. године у 9,00 часова** у просторијама Наручиоца, Центар за социјални рад Града Новог Сада, ул. Змај Огњена Вука бр. 13. Пре почетка поступка јавног отварања понуда, представници понуђача, који ће присуствовати поступку отварања понуда, дужни су да наручиоцу предају писмена пуномоћја, на основу којих ће доказати овлашћење за учешће у поступку јавног отварања понуда.

 **6. Критеријум за оцењивање понуда**

 Критеријум за оцењивање понуда је **економски најповољнија понуда.**

 **7. Рок у којем ће Наручилац донети одлуку о додели уговора**

 Одлуку о додели уговора, која ће бити образложена, Наручилац ће донети у року од 10 (десет) дана од дана јавног отварања понуда и објавити на Порталу јавних набавки и својој интернет страници.

 **8. Контакт особа код Наручиоца**

 **Анкица Алексић и Александра Рончевић**, бр. телефона 021/210-1400, е-mailадреса: novisad.csr@minrzs.gov.rs